钦定古今图书集成/明伦汇编/官常典/第763卷 > 锺鼎臣
## 钦定古今图书集成/明伦汇编/官常典/第763卷 > 锺鼎臣

按《新会县志》：“鼎臣字彝公，新会人。年十三举茂才。大
宗伯王弘诲甚器重之，礼为馆甥，鼎臣谢不往，以弟
子员教授生徒二十馀年，门下多贵显，鼎臣始领乡荐，成进士，授宁国推官。寻改河南，分考山东丙子乡
试，所得士皆名宿。升真定知府，改知嘉兴。时浙中告
警，鼎臣与绅士沈辉辰等誓师死守，授甲登陴，以御”
史陆清远等为声援。兵舰大集，战于西关。旬日，再战
南关，清远师溃援绝，孤城不支。鼎臣朝服北面再拜
曰：“臣力竭矣，惟以一死报国耳！”遂自经死。